armvectores/hy_wikipedia_2023 huggingface dataset:
Յանիս Դալինիշ

Յանիս Դալինիշ (լատիշ․՝ Jānis Daliņš, 5 նոյեմբերի, 1904, Վոլմար (ներկայում՝ Վալմիերա, Լիֆլյանդիա, Ռուսական կայսրություն — 11 հունիսի, 1978, Մելբուռն, Ավստրալիա), լատվիացի մարզիկ, թեթև աթլետ, Լատվիայի պատմության մեջ առաջին օլիմիպական մեդալակիրը։
1932 թվականի Ամառային օլիմպիական խաղերում Յանիս Դալինիշը վաստակում է արծաթե մեդալ մարզական քայլք մարզաձևում։ 1934 թվականին նա դառնում է Եվրոպայի չեմպիոն նույն մարզաձևում՝ հաստատելով աշխարհի ռեկորդ։ Յանիս Դալինիշը համարվում է Լատվիայի լավագույն մարզիկը մինչ Երկրորդ համաշխարհային պատերազմը։ 1930-ական թվականներին ստեղծված "Ak, kaut man Daliņa kājas būtu" ("Օ, եթե ես ունենայի Դալինիշի ոտքերը") երգը մնում է հանրահայտ Լատվիայում։ Դալինիշի անվամբ են կոչվում փողոց ու մարզադաշտ նրա ծննդավայր Վալմիերա քաղաքում։
1949 թվականիի օգոստոսին Յանիս Դալինիշն ընտանիքի (կինը՝ Էլլան, որդիները՝ Իվարս և Յանիս, դուստրը՝ Ռուդիթ) հետ տեղափոխվում է Ավստրալիա։ Որոշ ժամանակ ապրում է Վիկտորիա նահանգի հյուսիս-արևելքում՝ գաղթականների ընդունման կենտրոնում։ Յանիս Դալինիշը Բենալա քաղաքում աշխատում է որպես ատաղձագործ՝ կառուցելով բազմաթիվ տներ։ Աշխատանքային պայմանագրի ժամկետը լրանալուց հետո ընտանիքի հետ տեղափոխվում է Մելբուռն, որտեղ էլ բնակվում է մինչև կյանքի վերջ։


== Աղբյուրներ ==
Apinis Pēteris (2006)։ A Hundred Great Latvians.։ Riga: Nacionālais apgāds։ էջ 122։ ISBN 9984-26-288-X։ OCLC 238892134 


== Ծանոթագրություններ ==


== Արտաքին հղումներ ==
http://www.sports-reference.com/olympics/athletes/da/janis-dalins-1.html Archived 2015-09-12 at the Wayback Machine.
(72) Ֆերոնիա

(72) Ֆերոնիա (անգլ.՝ Feronia), աստերոիդ աստերոիդների հիմնական գոտում։ Հայտնաբերվել է 1861 թվականի մայիսի 29-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 2,266027 ա. մ., առավելագույնը մոտենում է 1,9942 ա. մ. հեռավորության վրա և հեռանում 2,5378 ա. մ., իսկ Երկրի ուղեծրին Ֆերոնիա աստերոիդը նվազագույնը մոտենում է 0,9886 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1245,94 երկրային օրվա ընթացքում, իր ուղեծրով շարժվելով միջինում 0,288939 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,42° անկյուն։
Ըստ Տոլենի սպեկտրալ դասակարգման պատկանում է T դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Ֆերոնիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ավզաբերդ (Բալուի գավառ)

Ավզաբերդ, գյուղ Արևմտյան Հայաստանում, Դիարբեքիրի վիլայեթի Բալուի գավառակում։ Գտնվում էր Բալու քաղաքից 85 կմ հյուսիս-արևելք, Փերի գետի ակունքի տարածքում։


== Աշխարհագրություն ==
Տարածքն անտառազուրկ սարալանջ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բիլթմոր (կալվածք)

Կալվածք «Բիլթմոր» (անգլ.՝ Biltmore Estate), բնակելի համալիր և զբոսաշրջային տեսարժան վայրեր, որը գտնվում է ԱՄՆ-ի Հյուսիսային Կարոլինա նահանգի Աշվիլ քաղաքում։ 1889 և 1895 թվականներին Ջորջ Վաշինգտոն Վանդերբիլտ II- ը կալվածքը  կառուցվել է  շատոեսկ (Ֆրանցիսկ I ոճը) ոճով, որը Ամերիկայի Միացյալ Նահանգների ամենամեծ առանձնատունն էր՝ 16622.8 մ² մակերեսով և բաղկացած է մոտ 250 սենյակից։
Համալիրի ճարտարապետներն էին Ռիչարդ Հանթը և Ֆրեդերիկ Լո Օլմստեդ:
Ներկա պահին կալվածքը, որը մարմնավորում է Ամերիկայի պատմության ծաղկուն դարաշրջանը, պատկանում է Ջորջ Վանդերբիլտ II- ի սերունդներին և կառավարում է նրա թոռը՝ Բիլ Սեսիլը։ Չնայած կալվածքը մասնավոր սեփականություն է, այն բաց է զբոսաշրջիկների համար։ Ամեն տարի այցելում է մոտ մեկ միլիոն այցելու։ 2007 թվականին կալվածքը ըստ Ամերիկյան ճարտարապետների ինստիտուտի Ամերիկայի սիրելի ճարտարապետության վարկանիշում զբաղեցրել է 8-րդ տեղը։


== Ներկայումս ==
Այսօրվա օրով կալվածքը  ընդգրկում է 3200 հա տարածք և պատկանում է Բիլթմոր ընկերությանը, որը վերահսկվում է Ջորջ Վանդերբիլտ II-ի թոռնիկ Բիլ Սեսիլի կողմից, ով իր ունեցվածքը ժառանգել է մոր Կորնելիայի մահից հետո։
«Բիլթմոր» կալվածքը 1966 թվականի հոկտեմբերի 15-ից գրանցված է ԱՄՆ-ի պատմական վայրերի ազգային գրանցամատյանում և 1963 թվականի մայիսի 23-ից ստացել է ԱՄՆ-ի ազգային պատմական հուշարձանների կարգավիճակ։


== Մշակույթում ==
«Բիլթմոր» կալվածքը հայտնվել է բազմաթիվ գեղարվեստական ​​ֆիլմերում.

«Այնտեղ լինելը» (1979)
«Հազվագյուտ ցեղատեսակ» (1984)
«Միստր Ճատագիր» (1990)
«Վերջին մոհիկանը» (1992)
«Հարուստ Ռիչին» (1994)
«Ապաքինող Ադամսը» (1998)
«Հաննիբալ» (2001)Կալվածքը կարելի է տեսնել նաև «Մեկ ծառի բլուր» հեռուստասերիալի 8-րդ եթերաշրջանում։
Ռոբերտ Բիթիի պատանեկան ֆանտազիայի ցիկլը «Սերաֆինա» տեղի է ունենում Բիլթմոր կալվածքի շուրջ։


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
«Բիլթմոր» կալվածքի պաշտոնական կայք
Ուղեկցող շրջագայություն Բիլթմորեի կալվածքում. Նյութը օգտագործողի կենդանի ամսագրից  dmitrychaos
Ընտանիք (հեռուստասերիալ, 2019)

«Ընտանիք» (անգլ.՝ Fam), ամերիկական կատակերգական հեռուստասերիալ, որի պրեմիերան կայացել է 2019 թվականի հունվարի 10-ին։
2019 թվականի մայիսի 10-ին CBS հեռուստաալիքը առաջին եթերաշրջանից հետո ավարտել է սերիալը։


== Սյուժե ==
Սերիալը պատմում է Քլեմի մասին, որը պատրաստվում է ամուսնանալ, սակայն անսպասելիորեն նրա կյանք են ներխուժում քույրն ու հայրը։ Խնդիրն այն է, որ փեսան և նրա ընտանիքը կարծում էին, որ նրանք մահացել են տասը տարի առաջ։


== Դերերում ==
Նինա Դոբրև՝ Քլեմ
Տոն Բել՝ Նիք
Օդեսա Ադլոն՝ Շենոն
Բրայան Սթոքս Միշել՝ Ուոլտ
Շերիլ Լի Ռալֆ՝ Ռոուզ
Գերի Քոուլ՝ Ֆրեդի


== Սերիաներ ==


=== Առաջին եթերաշրջան (2019) ===


== Ծանոթագրություններ ==
Սոցիալ-դեմոկրատ հնչակյան կուսակցության ԱՄՆ-ի տեղական կազմակերպություն

Անվան այլ կիրառումների համար տե՛ս՝ Հնչակյան (այլ կիրառումներ)Սոցիալ-դեմոկրատ Հնչակյան կուսակցություն (արմտ. հայ.՝ Սոցիալ-դեմոկրատ Հնչակեան կուսակցութիւն, անգլ.՝ Social Democrat Hunchakian Party),  քաղաքական կազմակերպություն, ԱՄՆ-ում ստեղծված առաջին հայկական կուսակցական կազմակերպությունը։ Հիմնադրվել է 1890 թվականին, Վուսթերում, Մասաչուսեթս՝ Գարեգին Չիթչյանի, Նշան Կարապետյանի, Կարապետ Փափազյանի և այլոց նախաձեռնությամբ։
1920-ական թվականներին Ամերիկայի Սոցիալ դեմոկրատ Հնչակյան կուսակցությունը Հայ Բանվորական կուսակցության հետ միանալու փորձ է կատարել, որը, սակայն, ձախողվել է։ 1980 թվականին ՍԴՀԿ-ն ԱՄՆ-ում բաժանվել է Արևելյան և Արևմտյան շրջանների վարիչ մարմինների։ Ներկայումս Հնչակյան կուսակցությունն ԱՄՆ-ում սակավանդամ մասնաճյուղերով և ակումբներով շարունակում է իր մասնակցությունն ունենալ համայնքի մշակութային, կրթական, մարզական կյանքին։ ՍԴՀԿ հովանու ներքո գործող կազմակերպություններն են՝ Նոր սերունդ մշակութային միությունը, Կայծ երիտասարդական միությունը, Հայ մարմնամարզական միությունը, Հայ կրթական բարեգործական միությունը, Արևելյան շրջանում՝ նաև Սահակյան և Կիլիկյան (Սիրիա և Լիբանան) վարժարանների օժանդակ մարմինները։ Փասադենայում լույս է տեսնում «Մասիս» շաբաթաթերթը։


== Տես նաև ==
Սոցիալ դեմոկրատ Հնչակյան կուսակցություն


== Աղբյուրներ ==
«Հայ Սփյուռք» հանրագիտարան, 2003
(426) Հիպպո

(426) Հիպպո (անգլ.՝ Hippo), աստերոիդ աստերոիդների հիմնական գոտում։ Հայտնաբերվել է 1897 թվականի օգոստոսի 25-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,888513 ա. մ., առավելագույնը մոտենում է 2,5906 ա. մ. հեռավորության վրա և հեռանում 3,1864 ա. մ., իսկ Երկրի ուղեծրին Հիպպո աստերոիդը նվազագույնը մոտենում է 1,6286 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1793,12 երկրային օրվա ընթացքում, իր ուղեծրով շարժվելով միջինում 0,200767 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,48° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(426) Հիպպո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չորացրած ձուկ

Չորացրած ձուկ, ձկնամթերք, որը պատրաստվում է հյուծված, աղը դրած կամ անալի ձկներից։ Վերջիններս պետք է պարունակեն առնվազն 2-3 % ճարպ։
Չորացրած ձկնամթերքները պատրաստում են բնական սառը կամ արհեստական չորացման եղանակներով։ Բնական եղանակով չորացնելիս ձուկը ջրազրկում են 35 °C-ից ոչ բարձր ջերմաստիճանում, իսկ արհեստականի դեպքում՝ տաք վառարաններում՝ 200 °C-ի պայմաններում։ Արդյունաբերական տեխնոլոգիայով կատարում են նաև այսպես կոչված՝ սուբլիմացիոն չորացում և ջրազրկում ինֆրակարմիր ճառագայթներով տաքացնելու միջոցով։ Չորացնելիս ձկան հասունացում տեղի չի ունենում. այն ընդամենը ջրազրկվում է։ Խոհարարական մշակման ենթարկվելուց առաջ, անհրաժեշտություն է առաջանում այն թրջել և նախապատրաստել։
Չապաևո (գյուղ, Ուստ-Աբականսկի շրջան)

Անվան այլ կիրառումների համար տե՛ս՝ ՉապաևոՉապաևո (ռուս.՝ Чапаево), գյուղ Ռուսաստանի Խակասիա հանրապետության Ուստ-Աբականսկի շրջանի կազմում։
Բնակչությունը 2004 թվականին գրանցված տվյալներով կազմում էր 1146 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(6498) Կո

(6498) Կո (անգլ.՝ Ko), աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 26-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,280945 ա. մ., առավելագույնը մոտենում է 1,8968 ա. մ. հեռավորության վրա և հեռանում 2,665 ա. մ.։ Արեգակի շուրջ մեկ ամբողջական պտույտ է կատարում 1258,26 երկրային օրվա ընթացքում, իր ուղեծրով շարժվելով միջինում 0,286109 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6498) Կո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օքրուաշվիլեբի (Խուլոյի շրջան)

Օքրուաշվիլեբի (վրաց.՝ ოქრუაშვილები), գյուղ Վրաստանում: Գտնվում է Աջարիայի Ինքնավար Հանրապետության Խուլոյի շրջանում:


== Դիրք ==
Գտնվում է ծովի մակարդակից 950 մետր բարձրության վրա։ Շրջկենտրոն Խուլոյից 3 կմ հեռավորության վրա:


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 409 մարդ:


== Ծանոթագրություններ ==
Կիսմոնդո

Կիսմոնդո (իսպ․՝ Quismondo), մունիցիպալիտետ Իսպանիայում։ Մտնում է Տոլեդո պրովինցիայի Կաստիլիա լա Մանչա կազմի մեջ։ Մունիցիպալիտետը գտնվում է Տոռռիխոս շրջանի կազմում։ Տարածքը զբաղեցնում է 47 կմ²։ Բնակչությունը 1675 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 50 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Ալեքսանդր Սվոբոդին

Ալեքսանդր Սվոբոդին (ռուս.՝ Алекса́ндр Петро́вич Свобо́дин, փետրվարի 6, 1922(1922-02-06) - մարտի 13, 1999(1999-03-13), Մոսկվա, Ռուսաստան), ռուս և խորհրդային դրամատուրգ, թատերագետ և թատերական քննադատ։ Ռուսաստանի Դաշնության արվեստի վաստակավոր գործիչ (1995 թվական)։


== Կենսագրություն ==
Ալեքսանդր Սվոբոդինը ապրել և աշխատել է Մոսկվայում։ Լիբերտե ազգանունը (ֆրանսերեն` «ազատություն»), ըստ Սվոբոդինի վկայությունների, եղել է հոր հեղափոխական մականունը, որի վրա հետագայում ձևակերպվել են փաստաթղթերը։ 
Ալեքսանդր Սվոբոդինի հայրը` Պյոտր Լիբերտեն (իրական անունը` Շմուել Մեերովիչ), 1920-ական թվականներին եղել է Կոմունիստական ինտերնացիոնալի աշխատակից և մահացել է 1923 թվականին, Գերմանիայում ապստամբության ժամանակ, մայրը` Դվոյրա (Վերա) Բլյումբերգը, ռեպրեսիայի է ենթարկվել։   
Սվոբոդինը կանգնած էր «Սովրեմեննիկ» թատրոնի ստեղծման ակունքներում, որտեղ 1968 թվականին Օլեգ Եֆրեմովը բեմադրել է նրա «Ազգային ազատություն» պիեսը։ Երկար տարիներ համագործակցել է «Տեատր» ամսագրի հետ, ավելի ուշ աշխատել է Սցենարային կենտրոնական ստուդիայում։ 
Թաղված է Մոսկվայի Տրոեկուրովյան գերեզմանատանը։ 


== Ստեղծագործություն ==
Ժուռնալիստական նյութերի, հարցազրույցի, քննադատական հոդվածների, սցենարների և թատրոնի ու թատրոնի գործիչների մասին գլխավոր հեռուստատեսային հաղորդման հեղինակ է. Ռոստիսլավ Պլյատի մասին, Ինոկենտի Սմոկտունովսկու մասին, Օլեգ Եֆրեմովի մասին, Ե. Լեբեդևի մասին և այլն։     
«Ազգային ազատություն» պիեսի հեղինակն է, որը Օլեգ Եֆրեմովը բեմադրվել է 1967 թվականին «Սովրեմեննիկ» թատրոնում, ինչպես նաև «Մեզ եկեղեցում չեն ամուսնացրել» (1982 թվական) ֆիլմի սցենարիստը։ Ե՛վ պիեսը, և՛ սցենարը նվիրված են ազգային ազատության շարժմանը և ստեղծվել են իրական իրադարձությունների հիման վրա։ 1980-ական թվականներին եղել է «Մոսկովյան նորություններ» թերթի սյունակագիր։   
2004 թվականին «Կրքոտ բուլվար, 10» թատերական ամսագիրը (Թատերական գործիչների միության օրգան) Ալեքսանդր Սվբոդինի անվան մրցանակ է ստեղծել։ 
Երկեր

«Թատերական հանդիպումներ» (1965 թվական),
«Տեսանելի ժամանակ» (1975 թվական),
«Երկխոսություններ ժամանակակից թատրոնի մասին» (1979 թվական),
«Թատերական հրապարակ» (1981 թվական),
«Միխայիլ Ուլյանով. հերոսներ և ժամանակ» (1987 թվական)
«Հեռուստատեսության հայտնությունը»


== Ծանոթագրություններ ==


== Արտաքին հղումներ ==
Cultinfo.ru Archived 2011-11-14 at the Wayback Machine.
Свободин, Александр Петрович // Большая русская биографическая энциклопедия (электронное издание). — Версия 3.0. — М.: Бизнессофт, ИДДК, 2007.
Биография.ру
Ջեյք Բագ

Ջեյք Բագ (անգլ.՝ Jake Bugg, փետրվարի 28, 1994(1994-02-28), Clifton, Նոթինգհեմ, Նոթթինգեմշիր, Անգլիա, Միացյալ Թագավորություն), բրիտանացի հեղինակ-կատարող։ Նրա դեբյուտային ալբոմը թողարկվել է 2012 թվականին, զբաղեցնելով Մեծ Բրիտանիայի հիթ շքերթի բարձր հորիզոնականները։ Բագն արժանացել է New Musical Express և BRIT Awards մրցանակների։


== Կենսագրություն ==
Ջեյք Էդվին Չարլզ Քենեդին (Jake Edwin Charles Kennedy) ծնվել է 1994 թվականի փետրվարին և մեծացել է Նոթինգհեմում, աշխատավորի ընտանիքում։ Նրա ծնողները բաժանվել են, երբ Ջեյքը դեռ երեխա էր։ 12 տարեկանում նա հետաքրքրություն է ցուցաբերում երաժշտության հանդեպ, երբ լսում է Դոն Մակլինի «Vincent» երգը Սիմփսոնները անիմացիոն սիթքոմում։ Սկսեց տիրապետել ակուստիկ կիթառին, որը իրեն նվիրել էր իր հորեղբայրը, հետագայում բաս կիթառ նվագեց իր հորեղբոր տղայի խմբում։ Գրադարանում Բիթլզի երգացանկը գտնելով, որոշեց, որ երգելը ավելի լավ է, քան դասախոսություններին մասնակցելը։ Ջեյքը թողեց տեղի քոլեջը, որտեղ սովորեց երաժշտական տեխնոլոգիան և սկսեց տեղ փնտրել ելույթի համար։ Հոր անունը նա օգտագործեց որպես իր երկրորդ բեմական անուն։ Ջեյք Բագը ճանաչված է դարձել իր հայրենի քաղաքում, իսկ 2010 թվականին իր երգերից մի քանիսը ուղարկել է BBC-ին, որի շնորհիվ, հաջորդ տարի հանդես է եկել Glastonbury Festival-ի փառատոնում և շուտով նա պայմանագիր է կնքել Mercury Records լեյբլի հետ։
2012 թվականի մայիսին, երբ Ջեյք Բագը դարձավ Ջուլս Հոլլանդիի երեկոյան հեռուստահաղորդման հյուրը, նա արդեն իսկ կատարում էր Լանա Դել Ռեյի, Example-ի և Մայք Քիվանուկի համերգների բացումը, իսկ ամռանը Լոնդոնի օլիպիական խաղերի ժամանակ Ուսեյն Բոլտի հաղթանակի համար նկարահանված տեսանյությում օգտագործվել է իր «Lightning Bolt» սինգլը։ Շուտով երաժիշտը Նոյել Հալախարի կողմից հրավիրվեց The Stone Roses խումբ։ 2012 թվականի հոկտեմբերին թողարկված Jake Bugg դեբյուտային ալբոմը քննադատների կողմից արժանացել է դրական արձագանքների և զբաղեցրել է բրիտանական չարթերի բարձր հորիզոնականները։ Ալբոմի հիմնական թեման էր «ձանձրույթը և քաղաքի կյանքի սարսափները»։ Սկավառակի երգերի մի մասը գրվել է Յան Արչերի հետ համատեղ։ 2013 թվականին Ջեյք Բագը BRIT Awards-ի համար առաջադրվեց «Բրիտանական բաժանում» անվանակարգում, սակայն հաղթանակը զիջեց Բեն Հովարդին, ինչպես նաև երկու անվանակարգերում արժանացել է NME Awards մրցանակին։


== Սկավառակագրություն ==


=== Ալբոմներ ===


=== Սինգլեր ===


=== Այլ երգեր ===


== Մրցանակներ և անվանակարգեր ==


== Ծանոթագրություններ ==
Lightshot

Lightshot - Windows-ի և macOS-ի համար էկրանակադրի ծրագիր է, որն աշխատում է Windows Vista-ի և Windows 7 մկրատների նմանությամբ՝ տրամադրելով լրացուցիչ տարբերակներ պատկերների խմբագրման և համացանցում հրապարակման համար։
Ծրագիրը փոխարինում է լռելյայն PrtScr կոճակի կարգավորիչին և ընդհատում այն, որպեսզի գործարկվի։ Օգտագործողը կարող է սեղմել և ընդգծել էկրանի վրա հետաքրքրող տարածքը։
Տարածքը ընտրելուց հետո հայտնվում է կոճակների մի շարք նկարի հետ տարբեր գործողություններ կատարելու համար։ Վավեր գործողությունները ներառում են խմբագրում, պահպանում, պատճենում ստեղնաշարի դյուրանցում և տեղադրում ինտերնետում, ներառյալ սոցիալական ցանցերում։ Հրապարակված նկարները կտեղադրվեն prnt.sc-ում։ Օգտագործողը հնարավորություն ունի գրանցվել prntscr.com կայքում և պահպանել իր սքրինշոթերի պատմությունը։
Lightshot-ը նաև աջակցում է ստեղնաշարի դյուրանցումների մի շարք բոլոր գործողությունների համար։ Ամենահարմարը ստանդարտ Ctrl+C-ն է՝ ստեղնաշարի դյուրանցում պատճենելու համար, և Ctrl+S՝ պահպանման համար։ Թույլ է տալիս որոնել տեսողականորեն նման պատկերներ Google ծառայության միջոցով։
Հասանելի է տարբերակներով, որոնք կարող են աշխատել որպես Windows հավելված, macOS հավելված և պլագին Mozilla Firefox-ի, Internet Explorer-ի և Google Chrome-ի համար։
Փլագինը թույլ է տալիս պահպանել նկարները (կարող եք վերցնել ոչ թե էկրանի ամբողջական սքրինշոթը, այլ միայն դրա մի փոքր մասը) երեք ընդլայնումներով՝ png, jpeg և bmp:


== Գաղտնիություն ==
Սերվերում բեռնված պատկերների հասանելիությունը ապահովվում է կարճ հղումներով, խորհրդանիշներով (զրոյից ինը թվեր և լատինական այբուբենի տառեր), որոնցում վերբեռնված պատկերների հերթական ինդեքսներն են։ Այսպիսով, պարզ թվարկումով ցանկացած օգտատեր կարող է մուտք գործել այլ օգտատերերի պատկերներ։ Հաճախ դրանց թվում կան այնպիսիք, որոնց վրա կարելի է գտնել անձնական տվյալներ, անձնական լուսանկարներ և այլ տեղեկություններ, որոնց սխալ ձեռքերում ընկնելը կարող է վտանգավոր լինել նկարների հեղինակների համար
։


== Ծանոթագրություններ ==


== Արտաքին հղումներ ==
Պաշտոնական կայք
Վիքիհաուի հոդված
Կարծիք webtous.ru-ում
Կարծիք prostomac.com-ում
Կարծիք lifehacker.com կայքում
Mac App Store
Ներքին Ծղարո

Ներքին Ծղարո կամ Ջմաշտա (նախկինում` Ներքին Լեմսա, աբխազ.` Джмашта, վրաց.` ქვემო წყარო), գյուղ Աբխազիայի Գուլրիփշի շրջանում, Գուլրիփշից 22 կմ հեռավորության և ծովի մակարդակից 380 մ բարձրության վրա։


== Բնակչությունը ==
1959 թվականի տվյալներով, գյուղում բնակվում էր 161 մարդ, հիմնականում հայեր։ 1989 թվականին, գյուղն ուներ 99 բնակիչ, կրկին հայեր։


== Ծանոթագրություններ ==
Ժողովածու (2969)

Ժողովածու (2969), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2969 թվի տակ։ Ձեռագիրը գրվել է 1733 թվականին Խաչկո Գալիպոլցի գրիչի կողմից Գալիպոլիում։ Ստացողը եղել է Ղազար վարդապետը։ Գրված է թղթի վրա, որը ունի 21,8x16,5 չափս։ Ձեռագիրը կազմված է 262 թերթից։ Գրված է երկսյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կանաչ մետաքս։ Հիշատակարաններ գրչի՝ 128ա, 177ա։


== Բովանդակություն ==
Ներս․ Լամբրոնացւոյ Մեկնութիւն Առակաց։
Գր․ Նարեկացւոյ Մեկնութիւն Երգոց երգոյն։


== Ծանոթագրություններ ==
Խառաշիկ

Անվան այլ կիրառումների համար տե՛ս՝ Խառաշիկ (այլ կիրառումներ)Խառաշիկ, գյուղ Արևմտյան Հայաստանում, Վանի վիլայեթի Բերկրիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Պոգորելոե Գորոդիշչե

Պոգորելոե Գորոդիշչե (ռուս.՝ Погорелое Городище), գյուղ Ռուսաստանի Տվերի մարզի Զուբցովսկի շրջանի կազմում։
Բնակչությունը 2008 թվականին գրանցված տվյալներով կազմում էր 1506 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեոն Հալևի

Լեոն Հալևի (ֆր.՝ Léon Halévy, հունվարի 4, 1802(1802-01-04), Փարիզ - սեպտեմբերի 2, 1883(1883-09-02), Սեն-Ժերմեն-ան-Լե), ֆրանսիացի բանաստեղծ, գրող, լրագրող, մանկավարժ, պատմաբան և գրադարանավար։
Ժակ Ֆրանսուա Ֆրոմանտալ Էլի Հալևիի եղբայրը։


== Կենսագրություն ==
Լեոն Հալևին ծնվել է 1802 թվականի հունվարի 4-ին Փարիզում բավարական ծագմամբ փարիզյան կանտոր և հին եբրայերենի ուսուցիչ Էլի Խալֆոն Հալևիի ընտանիքում (մինչև 1807 թվականը` Լևի, 1760-1826)։ Մոր ծննդյան անունը Ջուլի Մեյեր էր, ծնունդով Նանսիից էր։
Կրթությունն ավարտելուց հետո Հալևին մտադիր էր իրեն նվիրվել մանկավարժական գործունեությանը, սակայն Բուրբոնների հետադիմական կառավարությունը նրան չէր ցանկանում տալ ոչ միայն պրոֆեսորի կոչում, այլ նույնիսկ ուսուցչի, և նա զբաղվում էր գրականությամբ։
Լինելով Անրի Սեն-Սիմոնի համոզմունքների կողմնակից՝ նրա ստեղծագործությունների ժողովածուի համար գրել է ներածական հոդված։
Բուրբոնների թագավորության անկումից հետով Փարիզի պոլիտեխնիկական դպրոցում Հալևին նշանակվել է ֆրանսիական գրականության պրոֆեսոր, որտեղ մնացել է մինչև 1834 թվականը։
1831 թվականին ամուսնացել է հայտնի ճարտարապետ Լուի Իպոլիտ Լե Բասի (1782-1867) դստեր՝ Ալեքսանդրինա Լե Բասի հետ։
1837-1853 թվականներին Լ. Հալևին եղել է Հանրային կրթության նախարարության պատմական հուշարձանների բյուրոյի տնօրեն։
Նրա ամենահայտնի պատմական գործերից են՝ «Հին հրեաների պատմության համառոտ ակնարկ» (1827), «Ժամանակակից հրեաների պատմության համառոտ ակնարկ» (1828), «Ֆրանսիական գրականության համառոտ պատմություն» (1838)։
Բացի այդ՝ նա գրել է յուրօրինակ քնարական ստեղծագործությունների մի շարք, ինչպես նաև մի քանի թարգմանական աշխատանքներ։ Նա նաև կազմել իր եղբոր` կոմպոզիտոր Ժակ Ֆրանսուա Ֆրոմանտալ Էլի Հալևիի կենսագրությունը։ Որպես գրող՝ Հալևիի ոճի առանձնահատկություններն են թեթևությունը, մատչելիությունը և նրբագեղությունը, որոնք գրողի ստեղծագործություններին մեծ ճանաչում են բերել։
Լեոն Հալևին մահացել է 1883 թվականի սեպտեմբերի 2-ին Սեն Ժերմեն-ան-Լեում։
Նրա որդի Լյուդովիկը (1834-1908), հետևելով հորը, կյանքը նվիրել է գրականությանը։


== Ծանոթագրություններ ==
Շորոխովո (գյուղ, Ասկինսկի շրջան)

Շորոխովո (ռուս.՝ Шорохово, բաշկիրերեն՝ Шорохов), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 144 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Այզեա Թոմաս (բասկետբոլիստ)

Այզեա Ջամար Թոմաս (անգլ.՝ Isaiah Jamar Thomas, փետրվարի 7, 1989(1989-02-07), Տակոմա, Վաշինգտոն, ԱՄՆ), ամերիկացի պրոֆեսիոնալ բասկետբոլիստ, խաղարկող։ Վերջին անգամ հանդես է եկել Բասկետբոլի ազգային ասոցիացիայի (NBA) «Վաշինգտոն Վիզարդս» ակումբում։
Ծնվել է Տակոմա քաղաքում (Վաշինգտոն նահանգ)։ 11-րդ դասարանում «Քուրտիս» ավագ դպրոցից տեղափոխվել է Հարավային Քենթի ավագ դպրոց, և ցածր գնահատականների պատճառով ստիպված է եղել կրկնել մեկ տարվա ծրագիրը։ Նախաավարտական տարում ունեցել է 31,2 միավորի միջին արդյունք։ Դպրոցն ավարտելուց հետո Ուսանողական առաջնությունում 3 մրցաշրջան ներկայացրել է Վաշինգտոնի համալսարան։ Ընտրվել է NBA-ի 2011 թվականի դրաֆթի ամենավերջին՝ 60-րդ համարի ներքո՝ «Սակրամենտո Քինգս» ակումբի կողմից։
Հասակը՝ 175 սմ։


== Ծանոթագրություններ ==


== Արտաքին հղումներ ==
Էջը NBA.com կայքում(անգլ.)
Էջը Բասկետբոլ-ռեֆերենսում Archived 2018-02-10 at the Wayback Machine.(անգլ.)
Պրոպատա

Պրոպատա (իտալերեն՝ Propata), կոմունա Իտալիայի Լիգուրիա մարզի Ջենովա գավառում։
Բնակչությունը կազմում է 167 մարդ (2008 թվականի տվյալներով)։ Բնակչության խտությունը՝ 10 մարդ/կմ²։ Տարածքը՝ 17 կմ²։ Փոստային ինդեքս՝ 16027։ Հեռախոսային կոդ՝ 010։
Բնակավայրի հովանավորողն է համարվում Սուրբ Սան Լորենզո։


== Ժողովրդագրություն ==
Բնակչության դինամիկա.


== Կոմունայի վարչակազմ ==
Հեռախոսահամար՝ 010 945910
Էլեկտրոնային փոստ՝ comunedipropata@libero.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Շոյկոպոլդա

Շոյկոպոլդա (ռուս.՝ Шойкаполда), գետ Ռուսաստանում, հոսում է Պուդոժսկի շրջանում և Կարելական ինքնավար հանրապետությունում։ Գետաբերանը տեղակայված է Նետոմա գետի աջ ափին՝ 43 կմ հեռավորության վրա։ Գետի երկարությունը 16 կմ է, ավազանի տարածքը 60,4 կմ2։
Այն հոսում է հեռու բնակավայրերից։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Վոդլա, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100412102000016531
Հիդրոլոգիական ուսումնասիրությունների կոդը - 102001653
Ավազանի կոդը - 01.04.01.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆելդբերգ (Շվարցվալդ)

Ֆելդբերգ  (գերմ.՝ Feldberg (Schwarzwald)), կոմունա Գերմանիայի Բադեն Վյուրտեմբերգ երկրամասում։
Մտնում է Բրայսգաու Վերին Շվարցվալդ շրջանի կազմում։ Բնակչությունը կազմում է 1841 մարդ (ըստ 2010 թվականի դեկտեմբերի 31-ի)։ Տարածքը կազմում է 24,97 կմ²։ Պաշտոնական կոդ՝ 08 3 15 037։


== Ֆոտոդարան ==

		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական էջ
Սերգեյ Լուկյանենկո

Սերգեյ Վասիլևիչ Լուկյանենկո (ռուս.՝ Сергей Васильевич Лукьяненко, ծնվ. ապրիլի 11, 1968(1968-04-11), Կարատաու, Ժամբիլսկայա շրջան, Ղազախական ԽՍՀ, ԽՍՀՄ, Ղազախստան), գիտական ֆանտաստիկայի ժանրում ստեղծագործող ռուս գրող։


== Կենսագրություն ==


== Մատենագիտություն ==


=== Վեպեր ===


==== «Հսկումներ» («Дозоры») շարքը ====
1998 - «Գիշերային հսկում» (Ночной дозор)
2000 - «Ցերեկային հսկում» (Дневной Дозор)
2003 - «Աղջամուղջային հսկում» (Сумеречный Дозор)
2005 - «Վերջին հսկում» (Последний Дозор)
2012 - «Նոր հսկում» (Новый Дозор)
2014 - «Վեցերորդ հսկում» (Шестой Дозор)


==== «Երազանքի գիծը» («Линия грёз») շարքը ====
1998 - «Երազների ստվերը» (Тени снов)
1996 - «Երազանքի գիծը» (Линия грёз)
1996 - «Պատրանքների կայսրերը» (Императоры иллюзий)


==== «Անդրադարձումների լաբիրինթոսը» («Лабиринт отражений») շարքը ====
1997 - «Անդրադարձումների լաբիրինթոսը» (Лабиринт отражений)
1999 - «Կեղծ հայլիներ» (Фальшивые зеркала)
2000 - «Թափանցիկ վիտրաժներ» (Прозрачные витражи)


==== «Գենոմ» («Геном») շարքը ====
2001 - «Պարեր ձյան վրա» (Танцы на снегу)
1999 - «Գենոմ» (Геном)
2004 - «Հաշմանդամները» (Калеки)


==== Այլ վեպեր ====
1996 - «Լորդը Երկիր մոլորակից» (Лорд с планеты Земля)
1997 - «Տղան և խավարը» (Мальчик и тьма)
1997 - «Վիշապների ժամանակը չէ» (Не время для драконов)
1997 - «Աշնանային այցելություն» (Осенние визиты)
1997 - ««Ռուս» կղզին» (Остров «Русь»)
2002 - «Սպեկտոր» (Спектр)
2008 - «Մրցակիցները» (Конкуренты)
2016 - «Կվաzի» (Кваzи)


=== Վիպակներ ===
1989 - «Ատոմային երազ» (Атомный сон)
1990 - «Դեղին նավերի նավահանգիստը» (Пристань жёлтых кораблей)
1990 - «Տասներեքերորդ քաղաքը» (Тринадцатый город)
1992 - «Ծիածանի յոթերորդ գույնը» (Восьмой цвет радуги)
2004 - «Հավատամք» (Кредо)
- «» ()
- «» ()
- «» ()
- «» ()


== Էկրանավորում ==


== Գրականություն ==
Дмитрий Байкалов Искатель чудес // Если : журнал. — Москва: Любимая книга, 2002. — № 9. — С. 237-244. — ISSN 0136-0140.
Экспертиза темы // Если: журнал. — Москва: Любимая книга, 2006. — № 7. — С. 284. — ISSN 0136-0140.
Надежда Маркалова Медной горы Аэлита // Лавка фантастики: журнал. — Пермь, 2000. — № 3. — С. 23-26.
Тени доиронической эпохи // Литературная газета. — Москва, 2008. — № 6.


== Ծանոթագրություններ ==
1807

1807 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1807 թվականն է, 
XIX դարի 7-րդ տարին։


== Դեպքեր ==
Շոգենավի ստեղծումը


== Ծնունդներ ==
Փետրվարի 10 - Լայոշ Բատթյանյի, հունգարացի պետական գործիչ, Հունգարիայի առաջին վարչապետը 1848-1849 թվականների հունգարական հեղափոխության և ազատագրական պայքարի ժամանակ
Գալուստ Շարմազանյան, հայ բանահավաք, դրամատուրգ, հասարակական գործիչ
Փետրվարի 27 - Հենրի Լոնգֆելլո, ամերիկացի բանաստեղծ (վ. 1882)։


== Մահեր ==
Ֆեդերիկո դե Մադրասո

Ֆեդերիկո դե Մադրասո (իսպ.՝ Federico de Madrazo, փետրվարի 9, 1815(1815-02-09)[…], Իսպանիա և Հռոմ, Պապական մարզ - հունիսի 10, 1894(1894-06-10)[…], Մադրիդ, Իսպանիա), 19-րդ դարի իսպանացի նկարիչ, դիմանկարիչ։


== Կենսագրություն ==
Ֆեդերիկո դե Մադրասոն ծնվել է Հռոմում, նկարիչ Խոսե դե Մադրասոյի (1781–1859) ընտանիքում։ Նրա առաջին ուսուցիչը եղել է հայրը։ Դեռևս Սան Ֆեռնանդոյի գեղարվեստի թագավորական ակադեմիայում ուսանելու տարիներին ստեղծել է իր առաջին կտավը՝ «Քրիստոսի հայտնությունը» (1829), որը գնել է Իսպանիայի Քրիստինա թագուհին, այնուհետև ստեղծել է «Աքիլեսը վրանում» կտավը։

Vista Alegre ընկերության պալատը նկարազարդելիս՝ ստեղծել է մի շարք դիմանկարներ։ 1852 թվականին մեկնել է Փարիզ, որտեղ ուսանել է Ֆրանց Կսավեր Ունտերհալտերի մոտ և ստեղծել է Բարոն Թեյլորի և Դոմինիկ Էնգրի դիմանկարները։ 1837 թվականին նրան հանձնարարվել է ստեղծել կտավ Վերսալյան պալատի համար, և նա նկարել է «Գոդֆրուա Բուլյոնցին հռչակվում է Երուսաղեմի արքա»։ Այնուհետև Ֆեդերիկո դե Մադրասոն մեկնել է Հռոմ, որտեղ ստեղծագործել է տարբեր ժանրերում, ստեղծել է «Maria Christina in the Dress of a Nun by the Bedside of Ferdinand III» (1843), «Իզաբելա թագուհին», «ՄեդինաԿոելի դքսուհին», «Վիլչեսի կոմսուհին» (1845–1847), իսպանացի արիստոկրատների մի շարք դիմանկարներ, որոնց մի մասը 1855 թվականին մասնակցել են ցուցահանդեսի։
1846 թվականին պարգևատրվել է Պատվավոր Լեգեոնի շքանշանով։ 1853 թվականի դեկտեմբերի 10-ին դարձել է Գեղարվեստի ակադեմիայի թղթակից անդամ, 1873 թվականին Յուլիուս Շնոր ֆոն Կառոլսֆելդի մահից հետո դարձել է ակադեմիայի օտարերկրյա անդամ։ Երեք տարի հետո, երբ հայրը թողել է պաշտոնը, դարձել է Մադրիդի Պրադո թանգարանի տնօրեն, միաժամանակ Սան Ֆեռնանդոյի գեղարվեստի թագավորական ակադեմիայի նախագահ։ Իսպանիայում նա ձեռնարկել է «El Artiste», «El Renacimiento» և «El Semanario pintoresco» գրախոսականների ու ամսագրերի հրատարակչությունը։
Մահացել է Մադրիդում 1894 թվականին։
Եղբայրը՝ Լուիս դե Մեդրասոն, նույնպես նկարիչ է եղել, ով առավել հայտնի է «Սուրբ Սեսիլիայի թաղումը» (1855) կտավով։ Ֆեդերիկոյի ամենահայտնի աշակերտներն եբ եղել իր իսկ որդիները՝ Ռայմունդո դե Մադրասո ի Գառետան (1841-1920) և Ռիկարդոն։


== Պատկերասրահ ==

		
		
		
		
		
		
		
		


== Ծանոթագրություններ ==


== Գրականություն ==
Ricardo Navas Ruiz, El Romanticismo español. Madrid: Cátedra, 1982 (3.ª ed.).
José Luis Díez (ed.) Federico de Madrazo y Kuntz (1815-1894) (cat. exp.) Madrid, Museo del Prado, 1994.
Редакция журнала. Ф. д-Мадрасо (некролог) // Всемирная иллюстрация: журнал. - 1894. - Т. 52, № 1327. - С. 14.


== Աղբյուրներ ==
Chisholm, Hugh, ed. (1911). Encyclopædia Britannica (11th ed.). Cambridge University Press.
Լիստվենկա (գյուղ, Բոկսիտոգորսկի շրջան)

Լիստվենկա (ռուս.՝ Лиственка), գյուղ Ռուսաստանի, Լենինգրադի մարզի Բոկսիտոգորսկի շրջանի կազմում։
Բնակչությունը 2007 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կանաչ աղավնիներ

Կանաչ աղավնի (լատ.՝ Treron), պատկանում է աղավնազգիների ընտանիքին։
Մարմնի երկարությունը հասնում է 27-30 սմ, իսկ քաշը՝ մինչև 250-300 գ։ Փետուրների գերակշռող գույնը կանաչն է։ Ապրում է անտառներում, բարձր ծառերի գագաթներին։ Սնվում է մրգերով։
Առավել տարածված է Աֆրիկայում, հիմնականում՝ հարավային Սահարայում, հանդիպում է նաև Մադագասկարում, Հարավային Ասիայում, Հարավ-Արևելյան Ասիայում և Հեռավոր Արևելքում։
Լինում են 23 տեսակի։

Treron apicauda - սրապոչ կանաչ աղավնի
Treron australis - մադագասկարյան կանաչ աղավնի
Treron bicincta - հարթապոչ կանաչ աղավնի
Treron calvus - աֆրիկյան կանաչ աղավնի
Treron capellei - մեծ կանաչ աղավնի
Treron curvirostra - հաստակտուց կանաչ աղավնի
Treron floris - ֆլորեական կանաչ աղավնի
Treron formosae - թայվանական կանաչ աղավնի
Treron fulvicollis - շագանակագույն կանաչ աղավնի
Treron griseicauda - մոխրապոչ կանաչ աղավնի
Treron olax - փոքր կանաչ աղավնի
Treron oxyurus - սումատրական կանաչ աղավնի
Treron pembaensis - պեմբասիական կանաչ աղավնի
Treron phoenicopterus - դեղնաոտ կանաչ աղավնի
Treron pompadora - մոխրագլուխ կանաչ աղավնի
Treron psittaceus - տիմորական թութականման աղավնի
Treron sanctithomae
Treron seimundi - սպիտակափոր կանաչ աղավնի
Treron sieboldii - ճապոնական կանաչ աղավնի
Treron sphenurus- սեպապոչ կանաչ աղավնի
Treron teysmannii - սումբիական աղավնի
Treron vernans - վարդագույն վիզ ունեցող կանաչ աղավնի
Treron waalia - դեղնափոր կանաչ աղավնի


== Պատկերազարդում ==

		
		
		
		
		
		
		
		
		
		
		


== Ծանոթագրություններ ==
Սելգիսե

Սելգիսե (էստ․՝ Selgise), գյուղ Էստոնիայի Տարտումաա նահանգի Վառա շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զինվորը (նկար, Մեսինա)

Զինվորը (գերմ.՝ Der Condottiere), իտալական վերածննդի դարաշրջանի նկարիչ Անտոնելլո դա Մեսսինայի նկարներից։ Պահպանվում է Լուվր թանգարանում։


== Նկարագրություն ==
Պատվիրատուի անունը հայտնի չէ։
Ոչ մեծ չափերի նկարից նայում է առնական երիտասարդ, որը չի փորձում լինել սիրալիր կամ որևէ մեկին դուր գալ։ Նա նայում է դիստանցիայով և կարծես սպառնանքով։ Պատկերի մուգ ֆոնը և մուգ հագուստը ընդգծում են լուսավորված դեմքը, որը լի է գոռոզությամբ և գրեթե թշնամանքով։
Նկարի անունը որոշվեց հետո՝ հանդիսատեսի տպավորությունների ներքո, ըստ որոնց նկարի կերպարի անսասան և թշնամանքով լի հայացքը հիշեցնում էր այդ ժամանակաշրջանի իտալական զինվորի։ Վերջիններիս համար իտալական հրաապարակներում դրվում էին քանդակներ, որոնք պատրաստվում էին իտալացի քանդակագործների կողմից (Ուչչելլո, Դոնատելլո, Անդրեա Վերրոկյո)։


== Արտաքին հղումներ ==
Portrait of a Man (Il Condottiere)  Web Gallery of Art(անգլ.)
Կեպինա

Կեպինա (ռուս.՝ Карговец), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վառչուշկա գետի աջ ափին՝ 20 կմ հեռավորության վրա։ Գետի երկարությունը 75 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300512103000042330
Հիդրոլոգիական ուսումնասիրությունների կոդը - 103004233
Ավազանի կոդը - 03.02.03.005
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քրիշտոֆ Միլակ

Քրիշտոֆ Միլակ  (հունգ.՝ Kristóf Milák, փետրվարի 20, 2000(2000-02-20), Բուդապեշտ, Հունգարիա), հունգարացի լողորդ։ Օլիմպիական չեմպիոն (2020 թվական, Տոկիո), աշխարհի չեմպիոն (2019) և Եվրոպայի եռակի չեմպիոն (2018, 2021), աշխարհի առաջնության մեդալակիր (2017), աշխարհի ռեկորդակիր բաթերֆլայով 200 մետր մրցատարածությունում։


== Կարիերա ==
Բուդապեշտում անցկացվող ջրային մարզաձևերի աշխարհի առաջնությունում (2017) Քրիշտոֆ Միլակը նվաճել է արծաթե մեդալ բաթերֆլայով 100 մետր մրցատարածությունում։ Կիսաեզրափակչում Միլակը նոր համաշխարհային ռեկորդ է սահմանել պատանիների շրջանում և նոր ազգային ռեկորդ (50,77), եզրափակիչում նույնպես՝ նոր համաշխարհային ռեկորդ պատանիների շրջանում և նոր ազգային ռեկորդ (50,62)։
2018 թվականի օգոստոսի 5-ը դարձել է Եվրոպայի չեմպիոն 200 մետր մրցատարածությունում՝ սահմանելով առաջնության ռեկորդ՝ 1:52.79:
Կվանգջուում անցկացված մոլորակի առաջնությունում Քրիշտոֆը 200 մ մրցատարածությունում նվաճել է աշխարհի չեմպիոնի տիտղոսը՝ գերազանցելով Մայքլ Ֆելպսի ռեկորդը (1։50.73): 
2021 թվականի մայիսին Բուդապեշտում կայացած Եվրոպայի առաջնությունում Քրիշտոֆը նվաճել է ոսկե մեդալը 200 մետր մրցատարածությունում՝ լողալով1:51.10 ժամանակում և սահմանելով առաջնության ռեկորդ։ 100 մ մրցատարածությունում նվաճել է ևս մեկ ոսկե մեդալ՝ լողալով  50,18 վայրկյանում, ինչը առաջնության ռեկորդ է։
2020 թվականի Տոկիոյի Ամառային օլիմպիական խաղերում, որը COVID-19 պանդեմիայի պատճառով անցկացվել է 2021 թվականին, Միլակը 200 մ մրցատարածությունում նվաճել է ոսկե մեդալ՝ ցույց տալով նոր օլիմպիական ռեկորդային ժամանակ՝ 1:51.25.։ Նա նաև նվաճել է արծաթե մեդալ 100 մետր մրցատարածությունում (49,68 վայրկյան)։ Նա սահմանել է նոր եվրոպական ռեկորդ այս մրցույթում և դարձել համաշխարհային վարկանիշում երկրորդ ամենաարագ լողորդը միջազգային մակարդակում՝ զիջելով Քալեբ Դրեսելին և առաջ անցնելով Մայքլ Ֆելպսից։


== Ծանոթագրություններ ==
Սագաս

Սագաս (կատ.`Sagàs), մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բերգեդա շրջանում։ Տարածքը կազմում է 44.94 կմ2։ Բնակչությունը` 141 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento Archived 2006-05-15 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Մեծ Մեչ

Մեծ Մեչ (ռուս.՝ Большой Меч), գետ Ռուսաստանում, հոսում է Կեմերովոյի մարզում։ Գետի երկարությունը 17 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոնդոմա գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
1748

1748 թվական,  նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1748 թվականն է, 
XVIII դարի 48-րդ տարին։


== Դեպքեր ==


== Ծնունդներ ==
Ժակ Լուի Դավիդ


== Մահեր ==
Յարմջա (Էրզրումի գավառ)

Յարմջա, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 6-7 կմ հարավ-արևմուտք, սարավանդի վրա։


== Բնակչություն ==
XX դարի սկզբին ուներ 24 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
DIY

DIY, D.I.Y. (անգլ․ do it yourself), 1950-ական թվականների սկզբին ինքնուրույն աշխատանք տան գործերում ՝ էլեկտրական սարքավորումների վերանորոգում, կենցաղային տեխնիկայի, կահույքի ստեղծում և այլն։ Սկսած 1980-ական թվականներից այն դարձել է ֆորմալ մշակույթի կարգախոսը՝ «Երկրպագության ինքնուս»։
Կրեյգ Օ'Հարան «Փանկի փիլիսոփայություն»-ում բնութագրում է DIY-ի շահագործման սկզբունքը հարդքոր-միջավայրում այսպես՝

DIY գաղափարների գործողության մի վառ օրինակ է Fugazi խումբը, որը չի հրապարակել իր ալբոմներից ոչ մեկը խոշոր պիտակով, չի արտադրել ապրանքներ, օրինակ՝ կրծքանշաններ իրենց խորհրդանիշով, սպորտային շապիկներ և նրանց համերգների մուտքի գումարը չափազանց ցածր է։


== «DIY»-ը ԽՍՀՄ-ում ==
70-ական թվականների ավարտին սկսեց ձևավորվել «Սամիզդատ» մշակույթը։ Սկսեցին դուրս գալ առաջին ռոք-ամսագրերը, ինչպիսիք են՝ «Roxy», «UrLayt», «KontKultUR'a»։ Այս տեղեկամատյանները ինքնուրույն են կազմվել, իսկ օրինակ՝ «Rock Messenger» ամսագիրը ամբողջովին ձեռագիր է, բայց բավակնին ծավալուն։ Այսպես է նկարագրված ուկրաինական DIY-ակումբի փանկ-սամիզդատը ՝ «DIY-մշակույթ» հոդվածում․


== «DIY»-ը Ռուսաստանում ==
ԽՍՀՄ-ի փլուզումից հետո DIY-ը սկսեց իր ակտիվ զարգացումը Ռուսաստանում։ Սկսեցին հրատարակվել բազմիաթիվ փանկ-ամսագրեր և փանկ-պարբերականներ, որոնք հիմնված էին DIY սկզբունքի վրա։
1990-ականների կեսերին հետխորհրդային տարածքում փանկ-շարժումը հենված էր DIY սկզբունքի հիման վրա։ DIY-փանկի առաջին դրսևորումները նախկին ԽՍՀՄ-ի տարածքում դարձել են ֆենզինները։ Ըստ հիմնարար սկզբունքների՝ (քաղաքականության և երաժշտության համադրումը, ինքնուրույն արտադրությունը, տարածումը, հիմնականում փոստով կամ համերգով) այն էր, ինչ նույն հետվերակառուցումային ինքնակառավարման հրատարակչական նախընտրականը, բայց, իրոք, ֆենզինները չեն համարվում նրա հետևորդները, կողմնորոշվելով բացառապես միջազգային անալոգների վրա, այն ինչ կոչվում է փանկ ամբողջ աշխարհում։


== «DIY»-ը նախկին ԽՍՀՄ-ի հանրապետություններում ==
Օլգա Ակսյուտինայի՝ «Փանկի փիլիսոփայություն» գրքից բնութագիր։

Այդ ժամանակ ինչպես Ուկրաինայում, այնպես էլ օրինակ՝ Ուզբեկստանում DIY փանկ-մշակույթը գոյություն ունի սաղմնային վիճակում։


== Ծանոթագրություններ ==
Զոտ

Զոտ (վրաց.՝ ზოტი), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 824 մետր բարձրության վրա։ Շրջկենտրոն Չոխատաուրից հեռու է 36 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 893 մարդ, մեծամասնությունը՝ վրացիներ, կան նաև աջարներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
(7653) 1991 UV

(7653) 1991 UV, աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 18-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,276798 ա. մ., առավելագույնը մոտենում է 1,9114 ա. մ. հեռավորության վրա և հեռանում 2,6422 ա. մ.։ Արեգակի շուրջ մեկ ամբողջական պտույտ է կատարում 1254,83 երկրային օրվա ընթացքում, իր ուղեծրով շարժվելով միջինում 0,286891 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7653) 1991 UV աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լանդշաֆտի խախտում

Լանդշաֆտի խախտում, բնական  (երկրաշարժ, հրաբուխ, փոթորիկ և այլն) կամ մարդահարույց պատճառներով լանդշաֆտի տնտեսական և գեղագիտական ներուժի նվազում՝ ընդհուպ մինչև վերացում կամ անապատացում՝ ։ Լանդշաֆտի խախտումը հետևանք է անդառնալի փոփոխությունների, որոնք լիովին քայքայում են լանդշաֆտի կառուցվածքը՝ վերացնելով վերջինիս միջավայրաստեղծ և վերարտադրողական գործառույթները։ ժամանակակից պայմաններում ՀՀ-ում լանդշաֆտի խախտումն առաջանում է հիմնականում չկանոնակարգված, ոչ խելամիտ մարդկային գործունեության և սխալ էկոլոգիական քաղաքականության հետևանքով։ Դրանից խուսափելու համար անհրաժեշտ է տնտեսական տարբեր միջոցառումներ պլանավորելիս պահպանել լանդշաֆտի կառուցվածքը, նրա կայունությունը և միջոցներ ձեռնարկել կանխարգելելու այն շարժընթացները, որոնք կարող են հանգեցնել լանդշաֆտի խախտման։ 2003 թվականին ՀՀ անդամակցել է «Լանդշաֆտի եվրոպական համաձայնագրին», որի նպատակն է խթանել լանդշաֆտների պահպանությունը և բարելավումը։
Մայնի Օբերնբուրգ

Մայնի Օբերնբուրգ (գերմ.՝ Obernburg am Main), կոմունա Գերմանիայում։ Գտնվում է Բավարիա երկրամասում։
Ենթարկվոըն է Ստորին Ֆրանկոնիա վարչական շրջանին։ Մտնում է Միլտենբերգի շրջանի մեջ։ Բնակչությունը 8544 մարդ է (2010 թվականի դեկտեմբերի 31-ին)։ Զբաղեցնում է 24,83 կմ² տարածք։ Պաշտոնական կոդ՝ 09 6 76 145։
Կոմունան ունի 2 գյուղական համայնք։


== Ծանոթագրություններ ==


== Արտաքին հղումներ ==
Պաշտոնական էջ
Խոդինո

Խոդինո (ուկրաիներեն՝ Ходине), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Խոդինո գյուղում բնակվում էր 394 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կենտրոնական թատրոն (Օսլո)

Օսլոյի կենտրոնական թատրոն (նորվ.՝ Centralteatret), թատրոն Նորվեգիայի մայրաքաղաք Օսլոյի Akersgata փողոցում։


== Պատմություն ==
Թատրոնը 1897 թվականին հիմնադրել է Յուհան Ֆահլստրյոմ և Ալմա Ֆահլստրյոմ ամուսնական թատերական զույգը։ Թատրոնը հատկապես հայտնի էր թեթև ժանրի ռեպերտուարով, այդ թվում կատակերգություններ, ռեվյուներ, օպերետներ, ինչպես նաև դասականների (Հենրիկ Իբսեն) և նոր նորվեգական դրամաների ներկայացմամբ։
1902 թվականից Հարալդ Օտտոն (1865-1928) եղել է թատրոնի կառավարիչն ու սեփականատերը։ Հաջորդաբար նրան փոխարինել է որդին՝ Ռեյդար Օտտոն, որի որդին, Հարալդ Օտտոն թատրոնը կառավարել է 1938 թվականին։ Օտտո ընտանիքի անդամները թատրոնը կառավարել են մինչև 1959 թվականը։
1959 թվականից թատրոնի շենքը մասամբ օգտագործվել է որպես հեռուստատեսային ստուդիա։ Կենտրոնական թատրոնն այժմ վերանորոգվում է։ Սրահն ունի 387 նստատեղ։ Օսլոյի կենտրոնական թատրոնը Նորվեգիայի ամենահին գործող թատրոնն է։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Centralteatret (Yelp)
Դիքլորոկարբեն

Դիքլորոկարբենը չափազանց ռեակցիոնունակ ինտերմեդիատ է՝ CCl2 քիմիական բանաձևով։ Չնայած այն հանգամանքին, որ այն չի անջատվել, այն հանդիսանում է շատ տարածված միջանկյալ միացություն օրգանական քիմիայում, որն առաջանում է քլորոֆորմից. Այն իրենից ներկայացնում է անկյունային, և դիամագնետիկ մոլեկուլ, որը արագորեն ներմուծվում է այլ քիմիական կապերի մեջ.


== Ստացում ==
Դիքլորոկարբենը առավել հաճախ առաջանում է քլորոֆորմի և հիմքի, ինչպիսին է կալիումի տրետ-բութօքսիդը կամ հիմնային նատրիումի հիդրօքսիդը. Միջֆազ կատալիզատորների, ինչպիսին է տրիէթիլ բենզիլ ամոնիումի բրոմիդը, օգտագործումը դյուրացնում է պրոցեսը, և լայնորեն կիրառվում է դիքլորկարբենի առաջացմամբ պրոցեսներում. 

HCCl3 + NaOH → CCl2 + NaCl + H2O


=== Այլ ռեագենտներ և ելանյութեր ===
Դիքլորկարբենի ստացման այլ ելանյութ է հանդիսանում էթիլ տրիքլորոացետատը։ Նատրիումի մեթօքսիդով մշակելիս այն առաջացնում է CCl2. Ֆենիլ(տրիքլորոմեթիլ) սնդիկի թերմիկ քայքայման ժամանակ ևս առաջանում է CCl2։

PhHgCCl3 → CCl2  +  PhHgClԴիքլորոդիազիրինը, որը մթության մեջ կայուն մոլեկուլ է, ֆոտոլիզի արդյունքում քայքայվում է՝ առաջացնելով դիքլորոկարբեն և ազոտ.
Դիքլորկարբեն կարող է ստացվել նաև մագնեզիումով ածխածնի տետրաքլորիդի դեքլորացմամբ՝ ուլտրաձայնային ճառագայթման պայմաններում. Այս մեթոդը թույլ է տալիս ներառել էսթերներ և կարբոնիլային միացություններ, քանի որ սրա ժամանակ չեն կիրառվում ուժեղ հիմքեր.


== Ռեակցիաներ ==


=== Ալկենների հետ ===
Դիքլորոկարբենը փոխազդում է ալկենների հետ՝ ֆորմալ [1+2]ցիկլոմիացման ռեակցիայով՝ առաջացնելով հեմինալ դիքլորոցիկլոպրոպաններ, որոնք կարող են վերականգնվել մինչև ցիկլոպրոպաններ կամ հիդրոլիզվել՝ առաջացնելով ցիկլոպրոպանոններ։ Դիքլորոցիկլոպրոպանները կարող են նաև փոխարկվել ալլենների Սկատտեբյոլի վերախմբավորման արդյունքում։


=== Ֆենոլների հետ ===
Ռեյմեր-Տիմանի ռեակցիայում, դիքլորոկարբենը փոխազդում է ֆենոլների հետ՝ առաջացնելով օրթո-ֆորմիլացված պրոդուկտ., ինչպիսին ֆենոլի պարագայում հանդիսանում է սալիցիլալդեհիդը.


== Ծանոթագրություններ ==


== Արտաքին հղումներ ==
Addition of dichlorocarbene to 2-methyl-1-buten-3-yne, laboratory procedure Archived 2005-11-24 at the Wayback Machine.
English translation of 1969 Polish patent on preparation of dichloropropane derivatives
Մինաս Ժերայս նահանգի հյուսիսային մարզ

Մինաս Ժերայս նահանգի հյուսիս (պորտ.՝ Mesorregião do Norte de Minas) վարչական մեզոշրջան Բրազիլիայում, մտնում է Մինաս Ժերաիս նահանգի մեջ։ Բնակչությունը կազմում է 1 591 000 մարդ 2006 թվականի տվյալով։ Զբաղեցված տարածքը 128 454,108 կմ²։ Բնակչության խտությունը 12,4 մարդ/կմ²։


== Վիճակագրություն ==
Համախառն ներքին արտադրանքը կազմել է 5 666 984 737,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 3 676,13 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,691
Լյուկշուդյա (գյուղ, Շերբեդինսկոե գյուղական բնակավայր)

Անվան այլ կիրառումների համար տե՛ս՝ ԼյուկշուդյաԼյուկշուդյա (ռուս.՝ Люкшудья, ուդմ.՝ Люкшудья), գյուղ Ռուսաստանի, Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 1065 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստարոգիլևո

Ստարոգիլևո (ռուս.՝ Старогилево, բաշկիրերեն՝ Иҫке Гилев), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուլիա

Ուլիա, գյուղ Արևմտյան Հայաստանում, Բիթլիսի վիլայեթի Գենջի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կոթելիա

Կոթելիա (վրաց.՝ კოთელია), գյուղ Վրաստանում։ Գտնվում է Սամցխե-Ջավախք մարզի Ախալքալաքի շրջանում։


== Դիրք ==
Գյուղը գտնվում է ծովի մակարդակից 1680 մետր բարձրության վրա։ Շրջկենտրոն Ախալքալաքից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 441 մարդ։


== Ծանոթագրություններ ==